Politimann dømt i Høyesterett for å ha trakassert 18-åring
Politimannen ble dømt for utilbørlig opptreden i Oslo tingrett i oktober i fjor, men anket dommen til Borgarting lagmannsrett, som frifant 57-åringen i juni. Høyesterett har nå dømt politimannen for forholdet.Det var i mai 2013 at politimannen sammen med en kollega pågrep en 18 år gammel kvinne etter det som ble meldt som ran på en bensinstasjon i Oslo. Les også: Spesialenheten henlegger sak mot politimester Da de to politimennene skulle pågripe kvinnen, svarte hun med motverge og aggresjon. Hun ble derfor påsatt håndjern og satt bak i politibilen. Hun framsatte anklager om at en av politimennene skal ha befølt henne og hun var tydelig urolig. 18-åringen bet den nå dømte politimannen da hun ble påsatt bilbelte, og politimannen oppfattet situasjonen som så amper at han fikk kvinnen filmet under kjøreturen til arresten. Spesialenheten: – Slag og spark er nødvendig Dette forverret stemningen i politibilen, og den 57 år gamle politimannen uttalte blant annet at jenta «er så lite fristende og appetittlig at det finnes ikke noe verre» og «du gjør ingenting riktig. Alt det du har gjort nå er feil».Politimannen serverte også kvinnen en løgn da hun spurte hvor de hadde gjort av sekken hennes. 57-åringen svarte da at de hadde kastet denne i søpla, noe som ikke stemte. Fikk du med deg denne? 10.000 anmeldelser mot politifolk (krever innlogging) Spesialenheten hadde opprinnelig også tiltalt mannen for å ha slått den 18 år gamle kvinnen, men dette ble han frifunnet for allerede i tingretten. Slaget kom etter at kvinnen hadde skallet politimannen, og både tingretten og lagmannsretten mente at slaget bar preg av å være en ren reflekshandling. – Det tredje utsagnet kan vanskelig karakteriseres som annet enn en løgn uten annen funksjon enn å gjøre kvinnen enda mer oppjaget, heter det i dommen.Høyesterett mener politimannen har gjort seg skyldig i et klart brudd på politiinstruksen §5-2. Instruksen sier blant annet at «en politimann må ikke la seg provosere ved motstand eller fornærmelser» og «det er ikke tilltatt å bruke sårende eller andre upassende uttrykk». Monika-saken: Spesialenheten bøtelegger Hordaland politidistrikt Høyesterett mener at utsagnene til politimannen var sjikanøse og utgjorde trakassering av den unge kvinnen. Retten mener det skal være adskillig rom for uheldig skjønn og feilvurdering fra politiets side, særlig i pressede situasjoner. Det legges likevel vekt på at politifolkene hadde kontroll på situasjonen, selv om kvinnen var aggressiv og utagerende. De mener også at de trakasserende utsagnene «bidro til en unødvendig eskalering av den vanskelige og konfliktfylte situasjonen i bilen». Høyesterett opprettholder Oslo tingretts dom, som sier at passende straff for politmannen er en bot på 5000 kroner.
En politimann i Oslo er bøtelagt for å ha trakassert og sjikanert en 18 år gammel kvinne.